Džefrijs Raits
Džefrijs Raits (angļu: Jeffrey Wright, dzimis 1965. gada 7. decembrī) ir amerikāņu aktieris. Par lugu Angels in America un tā HBO kanāla adaptāciju ieguvis Tony balvu, Zelta globusa balvu un Emmy balvu. Piedalījies tādās filmās kā Basquiat (1996), "Mandžūru kandidāts" (2004), Džeimsa Bonda filmās "Kazino Royale" (2006), "Mierinājuma kvants" (2008) un "Nav laiks mirt" (2021), "Ārkārtīgi skaļi un neticami tuvu" (2011), "Marta īdas" (2011), "Pirmkods" (2011), "Izdzīvo tikai mīlētāji" (2013), "Bada spēles: Spēle ar uguni" (2013), "Bada spēles: Zobgaļsīlis. 1. daļa" (2014), "Francijas Vēstnesis" (2021) un "Asteroīdu pilsēta" (2023). Piedalījies arī HBO seriālos "Pagrīdes impērija" (2013–2014) un "Mežonīgo rietumu pasaule" (Westworld, 2016–pašlaik). Par lomu filmā American Fiction (2023) Raitu nominēja Amerikas Kinoakadēmijas balvai kategorijā "Labākais aktieris galvenajā lomā".